Arutelu:Keelte loend

message: Kõiki keeli ühte artiklisse panna läheb muidugi raskeks, sest keeli on oma 3000. Aga eks vaatame...
Nähtavasti tuleb teha ka süstemaatiline loend keelte suguluse alusel.
Kas me paneme siia ka väljasurnud keeled ja keelte ajaloolised arenguastmed?
Kas murded paneme eraldi? Sel juhul tekib probleem, mis on keel ja mis murre.
Tuleks ka välja töötada mingi rubriikide järjestus, kuidas keelt kirjeldada. Esialgu võib ehk eeskujuks kasutada artiklit "albaania keel". 
Keelte kirjeldamine oli esimene asi, millega ma Vikipeedias pihta hakkasin... Andres 16:10, 9 Jan 2004 (UTC)
replies: text: Panin praegu kirja keeled (šoti?), mis on ära toodud Peeter Pälli artiklis Rahvaste ja keelte nimetuste õigekiri (Keel ja Kirjandus 4 1998). Lisaks Illüüria ja preisi keel. St nimekirjas on ka mõned väljasurnud keeled.

text: Kõik murded, keelte arenguetapid jms. võiks olla keelkondade või keelerühmade artiklis. Muidu läheb tõesti liiale. Murded, mis ei pretendeeri iseseisva keele nimetusele, sobivad konkreetse keele artiklisse.

text: Kas keele kirjeldamiseks on eeskujusid näiteks inglis- või saksakeelses wikipedias? Hea idee on hääldusjuhiste äratoomine. Iga keele juures võiks olla ka selle keele tähestik (näiteks koos latinisatsioonireeglitega). Urmas 16:49, 9 Jan 2004 (UTC)

text: Ma tahaksin lisada, et peaks olema eraldi leht, kus oleks kuidagi grupitatud (tabel, keelepuu vms) kõik siin nimistus leiduvad keeled, sest ka alfabeetilist nimistut on vaja, kuid ka keelesuguluse kaudu gruppidesse jaotamine on vajalik.--Egon 17:39, 9 Jan 2004 (UTC)

message: Kas õige on "havai keel" või "hawaii keel"? Siim 17:16, 25 Feb 2005 (UTC)
replies: text: Keelte nimed kirjutatakse häälduspäraselt. St "havai keel". Keelte ja rahvaste loetelude aluseks on Peeter Pälli artikkel "Rahvaste ja keelte nimetuste õigekiri" ajakirjas "Keel ja Kirjandus" 4/1998 lk. 262-272. - Urmas 17:47, 25 Feb 2005 (UTC)

message: Vikipeedia:Soovitud artiklid alla oli lisatud "maailma keelte arv". See artikkel võiks keelte arvu käsitleda. Peep 5. aprill 2006, kell 15.14 (UTC)
replies: text: Minu meelest võiks ikkagi olla artikkel "maailma keelte arv", sest see on väga keeruline teema. Siia see igatahes ei sobi. Andres 5. aprill 2006, kell 15.52 (UTC)
thread_title:  Keelte arv 

message: koosa ja kosa keel kas on samad või mitte --Dj Capricorn 5. juuni 2006, kell 11.41 (UTC)
replies: text: Millisest allikast Sa keelte nimed võtsid? Kui Sa ei tea, millega on tegemist, ehk oleks parem need ära jätta. Seni on siin olnud kontrollitud nimetused, aga kohe esimene "aceh keel" on küll võimatu keelenimi. Andres 5. juuni 2006, kell 12.26 (UTC)
replies: text: : Abiks ristsõna lahendajale, seal oli aceh keel, ilmselt peaks olema acehi keel --Dj Capricorn 5. juuni 2006, kell 13.10 (UTC)
replies: text: :: Vaevalt küll, sest eestikeelsetes sõnades  c-tähte ei kasutata.

text: :: Ja koosa keelt kindlasti ei nimetata kosa keeleks.

text: :: Arvan, et see allikas ei ole usaldatav. Andres 5. juuni 2006, kell 13.16 (UTC)
replies: text: ::: Vaata, siinsamas loendis on "atšehi keel". Tühistan Sinu muudatuse. Andres 5. juuni 2006, kell 13.17 (UTC)
----
ÕS-i järgi otsustades on nüüd lubatud ka "maia keel" ning see nimekuju tundub olevat isegi põhinimekuju. Andres 8. detsember 2006, kell 04:05 (UTC)
----
Kas ei võiks pealkiri olla Keelte loend? Andres (arutelu) 27. september 2012, kell 21:40 (EEST)

text: Minu meelest võiks.--Morel (arutelu) 28. september 2012, kell 15:14 (EEST)
thread_title:  Teadmatus